


Η ΑΓΙΟΤΗΤΑ ΤΟΥ Μ. ΚΩΝΣΤΑΝΤΙΝΟΥ
Αμφισβητείται η αγιότητα του Μ. Κωνσταντίνου;

Κάθε χρόνο την 21ηνΜαΐου γιορτάζεται η μνήμη των Αγίων Ισαποστόλων Κωνσταντίνου & Ελένης. Δεν είναι λίγοι εκείνοι που συχνορωτούν: «Μα από που κι ως που έκαναν Άγιο τον Κωνσταντίνο;». Διερωτάται κανείς, τι είδους απάντηση να δώσει σ' αυτούς τους ανθρώπους που θέλουν να καθορίζουν, τις αποφάσεις του ΘΕΟΥ, σχετικά με το ποιους πρέπει να δοξάζει σαν Αγίους ΤΟΥ. Η αγιότητα, εντοπίζεται με διάφορους τρόπους που συμβαδίζουν, με μετάνοια και άγια βιοτήν... Η θαυματουργία, τα ευωδιάζοντα λείψανα ή σε άλλες περιπτώσεις, έχουμε τους Προμάχους της ΠΙΣΤΕΩΣ ΜΑΣ, που κράτησαν αλώβητη την ΟΡΘΟΔΟΞΗ ΠΑΡΑΔΟΣΗ ΜΑΣ, όλα αυτά συντείνουν στην ανακήρυξη ενός ΑΓΙΟΥ!!!
Μετά από 250 χρόνια σκληρών διωγμών σε βάρος του χριστιανισμού, έρχεται ξαφνικά ο Μ. Κωνσταντίνος, ο Άγιος & Ισαπόστολος, ο οποίος όχι μόνο σταμάτησε τους διωγμούς, καθιέρωσε την αργία της Κυριακής και βοήθησε τα μέγιστα την Εκκλησία, αφού υπήρξε ο προστάτης αυτοκράτορας της κοσμοκράτειρας ΡΩΜΗΣ, ο οποίος βαπτίστηκε και έγινε χριστιανός.
Πολλοί ρωτούν,όλα αυτά τα έκανε για πολιτική σκοπιμότητα – έπεσε σε σοβαρές αμαρτίες και δεν ζούσε με χριστιανική συνέπεια. Σ’ αυτά τα ερωτήματα απαντούμε, ότι: α) Ο Χριστός έσωσε τους αμαρτωλούς, όταν μετανόησαν ανεδείχθησαν Άγιοι της Εκκλησίας μας, όπως η Αγία Μαρία η Αιγύπτια ζούσε 17 χρόνια στην πορνεία, 47 στην αγιότητα, ο Άγιος Μωυσής ο Αιθίοπας, ο ιερός Αυγουστίνος κ.α.Ο Μ.Κωνσταντίνος (διέταξε την εκτέλεση συνωμοτών) είχε σαν ελαφρυντικά τα εξής: 1) Ότι ενεργούσε και σαν ανώτατος δικαστής που είχε χρέος να εφαρμόσει την ποινή του θανάτου που προβλεπόταν από τους τότε υφιστάμενους νόμους για το αδίκημα της συνωμοσίας, 2) Ότι έπεσε θύμα καλά στημένης ραδιουργίας και συκοφαντίας3) Ότι μετάνιωσε ειλικρινά γι’ αυτές τις πράξεις πολύ προτού βαπτιστεί και γίνει Χριστιανός και4) Ότι αυτήν την εποχή δεν είχε ακόμη βαφτιστεί. Θα ζητήσουμε λοιπόν χριστιανική συνέπεια και από έναν ειδωλολάτρη; β) Το ότι ο Μ. Κωνσταντίνος δεν κινήθηκε από πολιτική σκοπιμότητα αλλά από ειλικρινή αγάπη όταν έπαιρνε διάφορα ευνοϊκά μέτρα υπέρ του Χριστιανισμού φαίνεται βασικά από το γεγονός ότι βαφτίστηκε λίγο προτού πεθάνει. Ποια σκοπιμότητα θα επέβαλλε στο Μ. Κωνσταντίνο μια τέτοια πράξη; Ήταν ήδη κυρίαρχος του κόσμου κι ενώ ο ίδιος δεν χρειαζόταν κανένα, όλοι τον είχαν ανάγκη. Γιατί έγινε Χριστιανός λοιπόν αν όχι από εσωτερικήν παρόρμηση; Συνειδητοποιούμε αληθινά τι σήμαινε ένας Ρωμαίος αυτοκράτορας που είχε επιτύχει κοσμοκρατορία και ο οποίος δεν ήταν μόνο ο ύψιστος πολιτικός και στρατιωτικός άρχοντας της εποχής του αλλά και ο pontifexmaximus(ο ύψιστος αρχιερέας της ειδωλολατρίας που στη Ρώμη είχε σαν κέντρο της τη λατρεία προς το πρόσωπο του αυτοκράτορα) να αλλάξει την πίστη του και να γίνει Χριστιανός;
Ύστερα αν αναλογιστεί κανείς τον τρόπο με τον οποίον πολιτεύθηκε ο Μ. Κωνσταντίνος, δεν είναι δυνατόν παρά να αντιληφθεί την μεγάλη αγιότητα του πρώτου Χριστιανού αυτοκράτορα. Πέρα των όσων αναφέραμε πρέπει να προσθέσουμε ότι όρισε να γίνεταιστο στρατό προσευχή στον Ένα Θεόν και όχι στην ειδωλολατρική πολυθεΐα. Διαρρύθμισε προοδευτικά όλη σχεδόν την πολιτική και ποινική νομοθεσία σύμφωνα με τις αρχές του Ευαγγελίου. Με σειρά νόμων αναγνώρισε σαν νομικό πρόσωπο την Εκκλησία. Συγκινητικό ήταν το ενδιαφέρον του για τα ορφανά και τις απροστάτευτες κόρες. Πολλές από αυτές φρόντισε να τις παντρέψει με γνώριμα του πρόσωπα και ο ίδιος τους έδινε προίκα.
Ένα άλλο σημείο που θέλω να τονίσω είναι ότι, η επίδραση της Χριστιανικής διδασκαλίας στη ζωή του Μ. Κωνσταντίνου, υπήρξε μεγάλη!!! Την εποχή του Μ. Κωνσταντίνου, δεν είχε καθιερωθεί ο νηπιοβαπτισμός... Έτσι, ο Μ, Κωνσταντίνος δέχτηκε το Άγιο Βάπτισμα προς το τέλος της ζωής του. Μέχρι την κοίμησή του, έζησε σε πλήρη μετάνοια, και συντριβή καρδίας, γεγονόςπου η επίγεια ζωή του επισφραγίζεται με το άγιο και ενάρετο του χριστιανικό τέλος… Με το θεϊκό όραμά του ΤΙΜΙΟΥ ΣΤΑΥΡΟΥ «εν τούτω ΝΙΚΑ» που είδε στον Ουρανό, νίκησε τον Μαξέντιο!!! Με όραμα Αγγέλου του Χριστού τον καθοδήγησε στο σημείο, εκείνο να κτίση την Κωνσταντινούπολη... Καθώς και που βρήκε τον τίμιο Σταυρό του Κυρίου ημών Ιησού Χριστού, τον οποίο παρέδωσε στον Πατριάρχη. Από τα 4 καρφιά που κάρφωσαν τον Χριστό, τα 2 τα έβαλε, στο βασιλικό του στέμμα για να αγιάζεται, φωτίζεται και να παίρνει χάρη από τον Χριστό που σταυρώθηκε για την δική μας σωτηρία. Τέτοια πίστη και τέτοια απλότητα καρδιάς, χαρακτήριζαν τον άγιο αυτοκράτορα «Άγιοι γίνεσθε ότι εγώ άγιος ειμί» (Α' Πέτρου, κεφ. 1οστιχ. 15 – 16). Αυτές τις ειλικρινείς διαθέσεις του Μ. Κωνσταντίνου απέναντι στην Εκκλησία τις διεπίστωσαν και τις ομολόγησαν, σύγχρονοί του Άγιοι και Ιεράρχες: Μ. Αθανάσιος, (ο εκ Κύπρου) Άγιος Σπυρίδωνας ο θαυματουργός,ο Άγιος Νικόλαος κ.α. ... Η εκκλησία μας στο τροπάριό του τονίζει: «Του Σταυρού σου, τον τύπον εν Ουρανοίςθεασάμενος και ως ο Παύλος την κλήσιν, ουκ εξ ανθρώπων δεξάμενος, ο εν βασιλεύσι Απόστολος σου Κύριε...». Αγωνίστηκε να επικρατήσει ο Χριστιανισμός ανεξαρτήτως κόστους...
Μπορούμε να τελειώσουμε την σύντομη αυτή αναφορά στο θέμα της αγιότητας του Μ. Κωνσταντίνου με τηνπαράθεση μιας σύντομης παραγράφου από τον συναξαριστή του Αγίου που κάνει ανάγλυφη την αγιότητα του πρώτου Χριστιανού αυτοκράτορα και που επιτρέπει στον αναγνώστη να ψηλαφήσει την ευγένεια της ψυχής, την ανιδιοτέλεια και την ειλικρίνεια των προθέσεων απέναντι στην Εκκλησία του Αγίου και Ισαποστόλου Κωνσταντίνου: «Μετά από αυτά ο Μ. Κωνσταντίνος προσκάλεσεν όλους τους αρχιερείς σε τράπεζαν. Κάθισε δε μεταξύ τους και τους τίμησε με λαμπρά δώρα. Του δε Αγίου Παφνουτίου και των υπολοίπων Αγίων Ομολογητών καταφιλούσε τους εξωρυγμένους οφθαλμούς και τα στρεβλωθέντα και πληγωθέντα μέλη τους από τους τυράννουςκατά τον καιρόν του διωγμού για να πάρει από αυτάαγιαστική χάρη. Νουθετούσε δε όλους τους επισκόπους να έχουν ειρήνη και ομόνοια στην πίστη, να δείχνουν αγάπη στο πλησίον τους και να μην βρίζουν και να ατιμάζουν τούς αδελφούς τους. Επειδή δε μερικοί από αυτούς έδωσαν αναφορές εναντίον μερικών επισκόπων αυτές δεν ήθελε ούτε να τις αναγνώσει ο άγιοςβασιλεύς, αλλά μπροστά σ' όλους τις έκαψε λέγοντας τα ακόλουθα αξιομνημόνευτα λόγια: «Εάν κι εγώ ο ίδιος τύχαινε να δω αρχιερέα να αμαρτάνει θα τον σκέπαζα χωρίς αμφιβολία με την πορφύρα μου».

Ο Μ. Κωνσταντίνος & η Αγία Ελένη Μητέρα του, ας πρεσβεύουν για όλουςμας για υγεία & δύναμη από τοΘεό. ΑΜΗΝ

